मल्टीमीडिया (Multimedia): इसमें वेब डिजाइनिंग, वेब डेवलपिंग, ग्राफिक डिजाइनिंग, गेम डिजाइनिंग, एनिमेशन आदि आते हैं। किसी भी विषय से 12वीं पास सर्टिफिकेट, डिप्लोमा और डिग्री स्तर का कोर्स कर इसमें कैरियर बना सकते हैं। ग्रेजुएट्स पीजी डिप्लोमा कर सकते हैं। आईटीआई में 12वीं पास के लिए डीटीपी ऑपरेटिंग कोर्स भी संचालित किया जाता है। एफटीआईआई (पुणे) और एनआईडी (अहमदाबाद) में 12वीं पास के लिए एनिमेशन, कंप्यूटर ग्राफिक्स और डिजाइनिंग से संबंधित कई कोर्सेज हैं। आईआईटी, इग्नू इंडस्ट्रियल डिजाइन सेंटर, एरिना एनिमेशन आदि विभिन्न संस्थानों में भी इसकी पढ़ाई होती है।